Laat sy Liefde jou Lei: Hoe dink Hy oor jou? - www.bybelkennis.co.za
Nou mag jy sê: Waar is dié ongelooflike "ek" wat God gemaak het vandag? Voldoen ek aan sy reuse verwagtinge? Leef ek al die goed en mooi wat Hy in my geplaas het met passie en waardering uit? Of het ek mettertyd myself begin sus met "gewoon-wees". Met woorde soos "Ek is maar so-so", "Ek het tog nie juis talente nie" of "Ander mense is soveel meer besonders as ek."? As dit jou gedagtegang is, moet jy weet: Jy dink nie soos God dink nie. En jy gebruik waarskynlik nie die wonderlike talente en gawes wat Hy in jou geplaas het nie. En dan … staan jy die kans om dit te verloor.
Onthou: jy hoef nooit geïntimideerd te voel oor die gawes en talente van ander nie. Die mens wat jy is en dit wat God in jou geplaas het, maak van jou die beste jý. Jy moet dit net met oorgawe gaan lééf!